Trinitarioak (erakunde kriminala)

Trinitarioak New Yorken egoitza duen erakunde kriminal multinazional handiena eta arriskutsuena da. Gazte-talde hori Dominikarrek eta dominikar jatorriko estatubatuarrek osatzen dute nagusiki. 

 Izena 
Trinitarios izena Dominikar Errepublikako Independentzia Gerrako dominikar iraultzaile nagusienetatik dator: Duarte (Juan Pablo Duarte), Sánchez (Francisco del Rosario Sánchez) eta Mella (Matías Ramón Mella).

 Jatorria 
Trinitarioen erakundea 1989an sortu zen Rikers Island espetxean, New Yorkeko zentro penal batean, non preso dominikarrek bat egin zuten gainerako presoen erasoetatik babesteko. 
Preso horiek zigorra bete eta aske geratu ahala, taldea presoen banda izatetik New York Hiriko bost barrutietan presentzia zuen erakunde bat izatera igaro zen. New Yorkeko hazkunderik azkarreneko taldea da, ideologiarekin identifikatuta sentitzen ziren tokiko bigarren mailako eskoletako kideak biltzen baititu. Talde horren jarduera, ondoren, New Yorketik kanpoko beste estatu batzuetan zabaldu zen: Espainian, Euskal Herrian, Erresuma Batuan eta Dominikar Errepublikan bertan ere antzeman da.
Haien lema "Jainkoa, Aberria eta Askatasuna" da (Dominikar Errepublikako nazio-leloa). Bere kolorea berdea da eta bereizgarri nagusia lima koloreko bandana edo buruko zapi bat erabiltzea da.https://www.heraldo.es/noticias/sociedad/2023/06/10/asi-funciona-banda-latina-trinitarios-1657837.html

 Egitura 
Bere maila edo dibisioak askotarikoak dira:https://www.epe.es/es/sucesos/20250401/manual-secreto-trinitarios-bandas-latinas-115896233 
 Diziplina (puntualtasuna zaintzen dutenak)
 Aingeruak (burukidei laguntzen dietenak eta kide berriei laguntzen dietenak), 
 Diruzainak (kontuak eramaten dituztenak) eta 
 Gerlari unibertsalak (borrokaren estrategia antolatzen dutenak).

 Euskal Herrian 
Guardia Zibilaren esanetan taldeak badu presentzia Euskal Herrian; 2005ean talde bat desegin omen zuten Gasteizen.https://www.gasteizhoy.com/desmantelada-banda-trinitarios-alava-guardia-civil/ Marisol Garmendia Espainiako Gobernuak EAEn duen ordezkaria pozik agertu zen operazioak izan zuen arrakastarekin eta talde kriminal hori desegiteak Arabako eta Euskadiko herritarrei dakarkien onurarekin, "Espainian dagoen gazte-talde arriskutsuenetako bat" baita.https://www.eitb.eus/eu/albisteak/gizartea/osoa/9967905/trinitarioak-gaztetaldea-desegin-dute-araban-beste-3-kide-atxilotuta/ Desegindako taldea, antza, droga-trafikoan eta banku-iruzurretan aritzen zen.https://www.interior.gob.es/opencms/ca/detalle/articulo/La-Guardia-Civil-detiene-en-Pais-Vasco-a-ocho-miembros-de-los-Trinitarios/

 Erreferentziak 

 Kanpo estekak 
 :Trinitarioak Txilen inguruko bideoa.

Kategoria:Kale-taldeak
Kategoria:Kriminalitatea Ameriketako Estatu Batuetan
Kategoria:Kriminalitatea Espainian
Kategoria:Kriminalitatea Euskal Herrian
Kategoria:Kriminalitatea Dominikar Errepublikan